MFCคลอดกองทุนใหม่จ่าย3.15%
บลจ.เอ็มเอฟซีเดินหน้าออกกองทุนตราสารหนี้ ส่งกอง MK3S2 ลงทุนพันธบัตรและฝากเงินนอก 3 เดือน จ่าย 3.15% ต่อปี
24 ม.ค. 2555

บลจ.เอ็มเอฟซีเดินหน้าออกกองทุนตราสารหนี้ ส่งกอง MK3S2 ลงทุนพันธบัตรและฝากเงินนอก 3 เดือน จ่าย 3.15% ต่อปี
น.ส.ประภา ปูรณโชติ กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี  กล่าวว่า บริษัทรุกกองทุนตราสารหนี้ต่อเนื่อง ล่าสุดออกกองทุนเปิดเอ็มเอฟซี กาญจนทรัพย์ 3 ซีรี่ส์ 2 (MK3S2) อายุประมาณ 3 เดือน ลงทุนในตราสารหนี้ที่มีคุณภาพของภาครัฐและเอกชนทั้งในและต่างประเทศ ป้องกันความเสี่ยงจากอัตราแลกเปลี่ยนเต็มจำนวน
 กองทุนคาดว่าจะลงทุนในตราสารหนี้ระยะสั้น (EMTN) ออกโดยธนาคาร ICBC โดยลงทุนประมาณ 24% เงินฝากของ Union National Bank (UAE) โดยลงทุนประมาณ 20% เงินฝากของ Bank of China โดยลงทุน 24% และพันธบัตรรัฐบาลไทย โดยลงทุนประมาณ 32% ซึ่งกองทุนสามารถพิจารณาลงทุนในตราสารอื่นแทนหรือเพิ่มเติมได้ โดยประมาณการผลตอบแทนหลังหักค่าใช้จ่ายประมาณ 3.15%